Nogometna reprezentacija Rumunije
Nogometna reprezentacija Rumunije (Echipa națională de fotbal a României) predstavlja Rumuniju na međunarodnim nogometnim takmičenjima i pod kontrolom je nogometnog saveza Rumunije (Federația Română de Fotbal (FRF)). Rumunija spada u samo četiri zemlje, uz Brazil, Francusku i Belgiju, koje su učestvovale na prva tri svjetska prvenstva. Ali, nakon ta tri, kvalificirali su se samo za svjetska prvenstva održana 1970, 1990, 1994. i 1998. Njihov najbolji nastup na svjetskom prvenstvu bio je 1994, kada je Rumunija, predvođena Gheorgheom Hagijem, došla do četvrtfinala pobijedivši Argentinu, a tu ih je zaustavila Švedska nakon izvođenja jedanaesteraca. Na evropskim prvenstvima najbolji nastup su imali 2000. kada su prošli grupu u kojoj su, osim nje, bile Njemačka, Portugal i Engleska. Te godine ih je u četvrtfinalu izbacila Italija.